VS001572
Datum: 1999-09-24T02:00:00.000+02:00
datum_sodbe_i_stopnje: 2003-10-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.150.000,00 SIT
opombe: II Ips 661/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Zdravstveni tehnik.

## Škodni dogodek

Prometna nesreča.

## Poškodba

Zvin vratne hrbtenice.

## Telesne bolečine

600.000,00 SIT Zaradi poškodbe je 9 dni prestajala hude bolečine, katere so bile prisotne 2 dni stalno in 7 dni občasno. Stalne zmerno hude bolečine je trpela 7 dni, občasne pa v nadaljevanju še 2 meseca. 1 mesec je trpela še stalne blage bolečine. Še vedno trpi občasne blage bolečine, katere bo trpela tudi v bodoče.

#### Ambulantno zdravljenje

Zdravljenje oškodovanke je bilo ambulantno. Opravila je tri specialistične preglede (pri travmatologu, nevrologu in otorinolaringologu) in dva kontrolna pregleda.

#### Rehabilitacija

Opravila pet dnevnih fizioterapevtskih vaj za vratno hrbtenico.

#### Nevšečnosti med zdravljenjem

Prestala je VTG preiskavo. Trikrat je bila, ob rentgenskem slikanju, izpostavljena ionizirajočemu sevanju. Teden dni je nosila Schanzovo ovratnico.

## Strah

150.000,00 SIT Ob samem škodnem dogodku se je zelo prestrašila, saj se je zavedala, da je trčenje neizbežno. Primarni strah se je podaljševal postopno skozi obdobje nekaj ur, zaradi vse bolj intenzivne bolečine v vratu in zatilju, kot tudi zaradi vse težjega in bolečega premikanja glave v vratu v vseh smereh, dodatnih občutkov vrtoglavice s slabostjo in mravljinjčenjem v vseh prstih obeh rok. Ta strah je trajal do naslednjega dne, ko jo je z dodatnim in natančnim pregledom ter rentgenskim slikanjem vratne hrbtenice pomiril nevrolog. Trpela je tudi kratkotrajni sekundarni strah blage intenzitete.

## Zmanjšanje življenjske aktivnosti

400.000,00 SIT Kot posledica utrpele poškodbe je oškodovanki ostala bolečnost v vratu in zatilju pri skrajnih gibih glave v vseh smereh, kakor tudi pri fizičnih naporih. Zaradi posledic poškodb težje opravlja svoje poklicno delo negovalke v domu upokojencev. Težje izvaja tudi oskrbo svojih otrok starih 5 in 1,5 let.

---

ZOR člen 200, 203